Gråkallbanens venner

Gråkallbanens venner er en forening som ble etablert i oktober 1988 etter initiativ av trikkebruker Henry H. Tørhaug. I 1989 stod foreningen sammen med mange andre sporveisentusiaster bak opprettelsen av AS Gråkallbanen for å sikre videre sporveisdrift i Trondheim. Det nye, private foretaket fikk låne de kommunale trikkene mot en symbolsk avgift og trafikkerte den opprinnelige strekningen St. Olavs gate-Lian.

Sporvognsdriften gikk etterhvert med overskudd, men for lite til nyinvesteringer. Det førte til at foretaket i 2005 ble overdratt til daværende Connex Norge, dagens Boreal Norge. 1. juli 2008 skiftet foretaket navn fra AS Gråkallbanen til Veolia Transport Bane AS, men merkevaren Gråkallbanen ble beholdt.

Etableringer i 1988
Organisasjoner i Trondheim
Trikken i Trondheim